Agus maoiniú suntasach curtha ar fáil do scannánóirí agus drámadóirí na Gaeilge tríd an scéim nua Cine4 ar na mallaibh, tá áthas orainn an scéal a scaipeadh faoin spreagadh mór atá i ndán d’earnáil na scannánaíochta Gaeilge ó thuaidh i réimse na faisnéise.
‘Amharc’ is teideal don scéim atá dírithe ar mhórléirithe faisnéise ar shaol agus ar dhéantús na n-ealaíon sa lá inniu.
Tá sé mar sprioc ag an scéim mórshaothair a chruthú a chuirfidh le saibhreas sceideal BBC Gaeilge agus TG4, agus a bheas ar taispeáint in amharclanna agus i bpictiúrlanna.
Cé go mbeidh gach réimse ealaíne san áireamh, tabharfar tús áite do shaothar comhaimseartha agus cuirfear san áireamh saothar staire a bhfuil cóiriú agus tábhacht chomhaimseartha leis chomh maith.
Beidh béim ar chóiriú agus ar scéalaíocht atá cruthaitheach nuálach ach a bhfuil modh scéalaíochta ann a mheallfaidh lucht féachana leathan chuige.
£150,000 a bheidh sa phota maoinithe don chéad séasúr den scéim seo agus leis sin táthar ag súil le dhá thogra a mhaoiniú.
Tá féidearthachtaí mar sin ag comhlachtaí léirithe tuilleadh maoinithe a fháil ó fhoinsí eile chun cur leis an togra.
Beidh an scéim á riar ag CCG i gcomhpháirtíocht leis na craoltóirí BBC an tuaiscirt agus TG4 agus ba chóir go gcomhlíonfadh na tograí seo tosaíochtaí agus aidhmeanna an CCG agus na gcraoltóirí.
Tá go 1 Meán Fómhair le smaointe a chur faoi bhráid an Chiste Chraoltóireachta Gaeilge!
Gach rath ar na scannánóirí agus tá muid ag súil go mór le toradh iontach na scéime seo a fheiceáil ar ár scáileáin amach anseo!
Tuilleadh eolais faoi ‘Amharc’ anseo.
Scéalta Eile
‘Is ag dul i bhfeabhas mar aisteoir atá Colin Farrell’
Na scannáin Oíche Shamhna is fearr don té nach dtaitníonn scannáin uafáis leis
Na cúig scannán is fearr chun féachaint orthu agus na cnúthacha ort
Os cionn €1 milliún déanta ag ‘An Cailín Ciúin’ sna pictiúrlanna
‘Don’t Worry Darling – stíl gan substaint agus lonrach ach leamh’
Nós
Is iris chultúir í NÓS a thugann léargas beoga Gaelach ar an saol thart orainn. Tá muid anseo chun spraoi, machnamh agus gníomh a spreagadh.